CELEX: 31977R2531
Language: el
Date: 1977-11-17 00:00:00
Title: Κανονισμός (ΕΟΚ) αριθ. 2531/77 της Επιτροπής της 17ης Νοεμβρίου 1977 περί τροποποιήσεως του κανονισμού (ΕΟΚ) αριθ. 1594/70 που αφορά την αύξηση της οξύτητος ορισμένων προϊόντων του αμπελοοινικού τομέα

Avis juridique important

|

31977R2531

Κανονισμός (ΕΟΚ) αριθ. 2531/77 της Επιτροπής της 17ης Νοεμβρίου 1977 περί τροποποιήσεως του κανονισμού (ΕΟΚ) αριθ. 1594/70 που αφορά την αύξηση της οξύτητος ορισμένων προϊόντων του αμπελοοινικού τομέα  

Επίσημη Εφημερίδα αριθ. L 294 της 18/11/1977 σ. 0010 - 0010 Ελληνική ειδική έκδοση: Κεφάλαιο 03 τόμος 19 σ. 0183  Ισπανική ειδική έκδοση: Κεφάλαιο 03 τόμος 13 σ. 0120  Πορτογαλική ειδική έκδοση : Κεφάλαιο 03 τόμος 13 σ. 0120 

ΚΑΝΟΝΙΣΜΟΣ (ΕΟΚ) αριθ. 2531/77 ΤΗΣ ΕΠΙΤΡΟΠΗΣ της 17ης Νοεμβρίου 1977 περί τροποποιήσεως του κανονισμού (ΕΟΚ) αριθ. 1594/70 που αφορά την αύξηση της οξύτητος ορισμένων προϊόντων του αμπελοοινικού τομέαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,   Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 816/70 του Συμβουλίου της 28ης Απριλίου 1970 περί συμπληρωματικών διατάξεων για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 2211/77 (2), και ιδίως το άρθρο 20  παράγραφος 4,  Εκτιμώντας:  ότι ο κανονισμός (ΕΟΚ) αριθ. 2211/77 ετροποποίησε τον κανονισμό (ΕΟΚ) αριθ. 816/70 υπό την έννοια ότι, σε εξαιρετικά έτη, η συμπληρωματική αύξηση της οξύτητος προϊόντων βάσεως ορισμένων επιτραπεζίων οίνων και v.q.p.r.d. δύναται να επιτρέπεται υπό  ορισμένας προϋποθέσεις- ότι πρέπει, ως εκ τούτου, για να καταστούν εφικτοί οι έλεγχοι της νέας αυτής πρακτικής και εν αναμονή της εφαρμογής μέτρων σχετικών με τις οινολογικές πρακτικές και επεξεργασίες, να υιοθετηθεί ο κανονισμός (ΕΟΚ) αριθ. 1594/70 της  Επιτροπής της 5ης Αυγούστου 1970, περί δηλώσεων, εκτελέσεως και ελέγχου των εργασιών εμπλουτισμού, αυξήσεως και μειώσεως της οξύτητος στον τομέα του οίνου (3)- ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του άρθρου 4 παράγραφος 1, πρώτο εδάφιο, του κανονισμού (ΕΟΚ) αριθ. 1594/70 καταργείται και αντικαθίσταται από το ακόλουθο κείμενο:  "1. Η αύξηση της οξύτητος των προϊόντων που προβλέπονται στο άρθρο 20 παράγραφοι 1 και 2 του κανονισμού (ΕΟΚ) αριθ. 816/70 δύναται να πραγματοποιείται μόνο με τρυγικό οξύ."  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 17 Νοεμβρίου 1977.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 99 της 5.5.1970, σ. 1.  (2) ΕΕ αριθ. Ν 256 της 7.10.1977, σ. 1.  (3) ΕΕ αριθ. Ν 173 της 6.8.1970, σ. 23.